Orbán Viktor megnevezte a Fidesz bölcseit

A háromfős testület két tagja is nő.

Orbán Viktor miután az Európai Néppárt ülése nemcsak a tárgyalás eredményét értékelte, hanem azt is elárulta, hogy a Fidesz is létrehozza a maguk „bölcsek tanácsát”.

Az Európai Néppárt felkért három bölcs embert Wolfgang Schüssel, Herman van Rompuy és Hans-Gert Pöttering személyében a magyar jogállami ügyek vizsgálatára.

Ezt követően döntött úgy a Fidesz, hogy egyrészt megvárja a bölcsek jelentését, és utána ismét leül a néppárttal. Másrészt, ha már az EPP-nek van "bölcsek tanácsa", nehogy már a Fidesznek ne legyen.

A Fidesz bölcseinek tanácsát Novák Katalin vezeti. A testület tagja lesz még Varga Judit, aki a kormányban az európai ügyekkel foglalkozik és Szájer József.

A kormánypárt három embere tárgyal majd a Néppárt delegációjával – közölte Orbán Viktor. A Fidesz tőlük vár egy jelentést az EP-választás után arról, miként alakítsa viszonyát az Európai Néppárttal, ők mondják majd meg, van-e ott helye.